  Анжелика Тихонова корреспондент 2-тӥ гудырикошконэ Ижкарын Омыр десант войскоослэсь нуналзэс пусъёзы. Со сярысь Ижкар администрацилэн пресс-службаез ивортӥз. Сӥё-дано ужрадъёс 10 часын Ожгар но уж данлыкъя монумент дорын митинген кутскозы. Десантникъёс, Атыкай музъемез гажан мылкыд пыӵатон орын ужась огазеяськонъёслэн ыстэм муртъёссы, кадетъёс ялан ӝуась тыл доры сяська понозы но службазы дыръя бырем эшъёссэс буре вайыса чус сылозы. 10 час 30 минутэ ужрадэ люкаськемъёс интернационалист-ожгарчилы синпелет доры вамыштозы. Соос Коммунаръёслэн, Лихвинцев нимо, Пушкинской, Бородин нимо, Максим Горький нимо урамъёс кузя ортчозы. Со вакытэ та урамъёс вань транспортлы ворсамын луозы 11 часын Нылпи творчествоя дворец дорысь скверын Афганистанын, Чечняын но мукет интыысь ожмаськонъёсын бырем ожгарчиослы синпелет доры сяська понозы. Озьы ик кылем арын пуктэм «Слава ВДВ» монументэз вӧсялозы. Удмуртиысь киын нюръяськонъя федерацилэн ёзчиосыз быгатонлыкъёссэс возьматозы, карысь артистъёс крезьгуро номеръёсынызы шулдыртозы.  Тегъёс: Мерлык Ижкар Удмуртия ожгарчиос праздникъёс  